

**โรงเรียนลาซาล**

**แผนการจัดการเรียนรู้ วิชา จริยศึกษา**

**ชั้นประถมศึกษาปีที่ 6 ปีการศึกษา 2555**

**สาระที่ 4 ผู้สร้างความเป็นหนึ่ง มาตรฐานที่ 4.3 สร้างความเป็นหนึ่งสู่ความเป็นชุมชน**

**เรื่อง พลังสามัคคี จำนวน 3 คาบ**

**1. จุดประสงค์การเรียนรู้**

 1.1 ด้านความรู้ ผู้เรียนอธิบายความหมาย ความสำคัญ คุณค่า และค่านิยมของความเป็นหนึ่งเดียว

 1.2 ด้านทักษะ ผู้เรียนสามารถปฏิบัติตนเป็นสมาชิกที่ดีของกลุ่ม เป็นผู้มีน้ำใจ มีความรับผิดชอบ

 1.3 ด้านคุณลักษณะ ผู้เรียนรู้จักการปฏิบัติตนเป็นผู้มีน้ำใจ ช่วยเหลือแก่ผู้อื่น มีความรับผิดชอบต่อตนเองและสังคม

**2. สาระการเรียนรู้**

 1. ความหมาย ความสำคัญ คุณค่า และคำนิยามของความเป็นหนึ่งเดียว

 2. แนวทางการปฏิบัติตนเป็นสมาชิกที่ดีของกลุ่ม

 3. การสร้างความเป็นหนึ่งเดียวกันของทุกศาสนา

**กิจกรรมการเรียนรู้**

 **คาบที่ 1**

 **กิจกรรมนำเข้าสู่บทเรียน**

1. ครูให้นักเรียนดู You Tube เรื่อง การโฆษณาความสามัคคี สารคดี BBC เรื่อง ความสามัคคีของมด
2. ครูและนักเรียนร่วมกันแสดงความคิดเห็น ความสามัคคีของมด

**กิจกรรมพัฒนาผู้เรียน (ขั้นสอน) (คาบที่ 1 )**

1. ครูให้นักเรียนแสดงความคิดเห็นเกี่ยวกับ ความสามัคคีของมดโดยใช้คำถามดังนี้
* ทำไมมดต้องมาอยู่ร่วมกันเป็นกลุ่ม เป็นหมู่คณะ
* ทำไมมดจึงช่วยกันทำงาน มีความสามัคคีกัน
* ถ้าสังคม หรือชุมชนของเราขาดพลังสามัคคีจะเป็นอย่างไร
1. ครูแบ่งกลุ่มนักเรียน กลุ่มละ 5-6 คน ระดมสมองวางแผน สร้างแผนความคิด เพื่อศึกษาค้นคว้า ความหมาย ความสำคัญ คุณค่า ประโยชน์ ของความสามัคคี เพื่อสร้างให้ชุมชนสังคมเป็นผู้มีน้ำใจเดียวกัน และโทษของการแตกความสามัคคี ทำให้สังคมเป็นอย่างไร
2. กลุ่มส่งตัวแทนนักเรียน นำเสนอผลงานหน้าชั้น ร่วมกันอภิปราย ประโยชน์ และโทษของความสามัคคี
3. ครูให้นักเรียนเขียนสรุปแนวทางการปฏิบัติตนเป็นสมาชิกที่ดีของกลุ่ม ควรปฏิบัติอย่างไร

**กิจกรรมรวบยอด (ขั้นสรุป)**

1. ครูและนักเรียนร่วมกันสรุปความหมาย ความสำคัญ คุณค่าประโยชน์ของพลังความสามัคคี ทำให้ประสบความสำเร็จ ชุมชนสังคมก็เป็นน้ำหนึ่งใจเดียวกัน เข้มแข็งมากยิ่งขึ้น ดีกว่าการแตกความสามัคคี
2. ครูให้นักเรียนเปรียบเทียบสรุปผลดีของความสามัคคี และผลเสียของความแตกความสามัคคี

**4.สื่อ/แหล่งการเรียนรู้ (ให้มีการอ้างอิงแหล่งที่มาของสื่อ/เนื้อหาที่นำมาใช้)**

 - ห้องสมุด

 - ห้อง Activeboard (สารคดีของ BBC เรื่องความสามัคคีของมด)

 - ห้องจริยศึกษา

**5.การวัดผลและประเมินผล**

 - แบบประเมินการทำงานเป็นกลุ่ม

 - แบบสังเกตพฤติกรรม

 **กิจกรรมพัฒนาผู้เรียน (ขั้นสอน) (คาบที่ 2)**

1. ครูเกริ่นนำโดยใช้คำถามดังนี้ ใครชอบทำงานบ้านบ้าง
2. ครูเริ่มเล่าเรื่องการทำงานของมดและการสื่อสารของมดให้นักเรียนฟังพร้อมภาพประกอบ
3. ครูเปิด You Tube เรื่องความสามัคคีของมด และเรื่อง นกกระจาบให้นักเรียนดู
4. เมื่อดูจบแล้ว ครูถามนักเรียนเพื่อให้นักเรียนได้แสดงความคิดเห็น โดยคำถามดังต่อไปนี้
* ความสามัคคีเกิดขึ้นได้อย่างไร
* ทำอย่างไรจึงจะเกิดความสามัคคี
* ความแตกแยกเกิดขึ้นได้อย่างไร
* ผลของความแตกความสามัคคี คืออะไร
* ทั้ง 2 เรื่องนี้(ความสามัคคีของมด กับ นกกระจาบ) แตกต่างกันอย่างไร
1. ครูสรุปจากความคิดเห็นของนักเรียนและให้นักเรียนแสดงความคิดเห็นเพิ่มเติมได้ และบันทึกลงในสมุด

**กิจกรรมรวบยอด (ขั้นสรุป)**

1. ครูและนักเรียนร่วมกันสรุปจากเรื่อง 2 เรื่อง คือความสามัคคีของมดและเรื่องนกกระจาบ ซึ่งบอกความแตกต่างของความสามัคคีและความแตกแยก และสามารถบอกผลดีของความสามัคคี ผลเสียของความแตกแยก รวมถึงการนำไปใช้ในชีวิตประจำวันได้

**4.สื่อ/แหล่งการเรียนรู้(ให้มีการอ้างอิงแหล่งที่มาของสื่อ/เนื้อหาที่นำมาใช้)**

 - สารคดี BBC เรื่องความสามัคคีของมด http:llatcoud.com/stories/30555

 - โทษของการแตกความสามัคคี เรื่องนกกระจาบ [WWW.kolyanamitra.org](http://WWW.kolyanamitra.org)

**5.การวัดผลและประเมินผล**

 - แบบสังเกตพฤติกรรม

 - สมุดบันทึก

 **กิจกรรมพัฒนาผู้เรียน(ขั้นสอน) (คาบที่ 3 )**

1. ครูใช้คำถามนำ ใครเก่งเรื่องคำปริศนาบ้าง
2. ครูใช้ภาพตัวอักษรของภาษาอังกฤษในแป้นพิมพ์มาให้นักเรียนดู และถามนักเรียนว่า เราเคยพิมพ์ภาษาไทยแต่อักษรเป็นภาษาอังกฤษไหม(พิมพ์ผิด)
3. เมื่อครูอธิบายจบแล้ว ครูแจกกระดาษรูปแป้นพิมพ์(คอมพิวเตอร์)
4. ครูให้นักเรียนแบ่งกลุ่ม และแจกคำปริศนา โดยให้เวลาแต่ละกลุ่ม กลุ่มละ 5 นาที (ครูสังเกตพฤติกรรมของนักเรียน)
5. เมื่อแต่ละกลุ่มถอดคำปริศนาเสร็จแล้ว ครูให้แต่ละกลุ่มสรุปตามหัวข้อดังต่อไปนี้
* ทำอย่างไรจึงจะถอดคำปริศนาได้
* เรามีวิธีการจัดการบริหารในกลุ่มอย่างไร(แบ่งหน้าที่)
* อุปสรรคในการถอดคำปริศนา
1. ครูให้นักเรียนดูภาพของศาสดาในศาสนา พุทธ คริสต์ อิสลาม และถามนักเรียน ใครบ้างที่นับถือศาสนาพุทธ คริสต์ อิสลาม ศาสนาอื่น ๆ
2. ครูสรุปถึงเป้าหมายของศาสนาโยภาพรวมว่า ทุกศาสนามีเป้าหมายเหมือนกัน เพียงแต่กระบวนการต่างกัน พิธีกรรมต่างกัน เหมือนเรานักเรียนทุกคน ต่างศาสนา ต่างกัน แต่เราช่วยกันถอดคำปริศนา โดยเป้าหมายคือ ถอดคำปริศนาให้ได้เหมือนกัน เพราะฉะนั้นทุกศาสนาสามารถทำงานร่วมกันได้ ซึ่งที่เราเรียกว่า ศาสนสัมพันธ์

กิจกรรมรวบยอด(ขั้นสรุป)

ครูและนักเรียนร่วมกันสรุป เราทุกคนเกิดมาต่างนับถือศาสนาที่แตกต่างกัน แต่เป้าหมายของทุกศาสนาเหมือนกันแตกต่างแค่พิธีกรรม ซึ่งทุกศาสนาเป็นพี่น้องกัน เราสามารถอยู่ด้วยกันได้ ร่วมกันทำความดี เพื่อความสุขของสังคมและประเทศชาติ

**4.สื่อ/แหล่งการเรียนรู้(ให้มีการอ้างอิงแหล่งที่มาของสื่อ/เนื้อหาที่นำมาใช้)**

 - ห้องจริยศึกษา

 - ภาพศาสดา พุทธ คริสต์ อิสลาม

 - กระดาษ A4 รูปแป้นพิมพ์

 - (ตัวอย่าง) gikgxHo8ofu = เราเป็นคนดี

**5.การวัดผลและประเมินผล**

 - แบบประเมินการทำงานเป็นกลุ่ม

 - แบบสังเกตพฤติกรรม